rejauldu/bengali-wikipedia huggingface dataset:
মার্ভেল'স ডেয়ারডেভিল, বা ডেয়ারডেভিল, হলো একটি আমেরিকান টেলিভিশন ধারাবাহিক যেটি নেটফ্লিক্স স্ট্রিমিং পরিষেবার জন্য তৈরি করেছেন ড্রু গোডারড। যেটি মার্ভেল কমিক্সের একই নামের চরিত্রের উপর ভিত্তি করে বানানো হয়েছে। এটি মার্ভেল সিনেমাটিক ইউনিভার্স এর অংশ৷ এই ধারাবাহিকটি মার্ভেল টেলিভিশন দ্বারা প্রযোজিত।  চার্লি কক্স মূল চরিত্র ম্যাট মারডক/ডেয়ারডেভিল চরিত্রে অভিনয় করেছেন। একজন অন্ধ যে দিনে উকিল এবং রাতে মুখোশধারী সতর্ককারী। ডেবরাহ এন উল, এলডেন হেনসন, টবি লিওনার্ড মুর, ভন্ডি কার্টিস-হল, বব গুনটন, আয়েলেট জুরের প্রথম মৌসুমে, রোজারিও ডওসন, ভিনসেণ্ট ডি'অনোফ্রিও, জন বেরন্থাল, এলোডি ইয়াং, স্টিফেন রাইডার দ্বিতীয় মৌসুমে এবং জোয়ান্নে হোয়াল্লে, জে আলি, উইলসন বেথাল তৃতীয় মৌসুমে সহযোগী অভিনেতা হিসেবে যোগদান করে। ২০১৩ সালের শেষ থেকে ডেয়ারডেভিল নির্মাণ করা শুরু হয়, একবছর পর এটির স্বত্ত্ব মার্ভেলের কাছে চলে আসে। নিউ ইয়র্ক সিটিতে এর চিত্রায়ণ হয়, এমন একটি স্থানে যেটি এখনো পুরনো ম্যানহাটনের হেল'স কিচেন এর মতো দেখতে।  প্রথম মৌসুমের সকল পর্ব নেটফ্লিক্সে এপ্রিল ১০, ২০১৫ সালে মুক্তি পায়। দ্বিতীয় মৌসুমের সব পর্ব মার্চ ১৮, ২০১৬ সালে মুক্তি পায়। এই দুইটি মৌসুমই ইতিবাচক সাড়া পায়। ২০১৬ থেকে এর তৃতীয় মৌসুমের কাজ শুরু হয় এবং অক্টোবর ১৯, ২০১৮ সালে এটি মুক্তি পায়। নভেম্বর ২৯, ২০১৮ সালে নেটফ্লিক্স এই ধারাবাহিকটি বাতিল করে দেয়।  নেটফ্লিক্স মার্ভেলের সব শো মার্চ ১, ২০২২ এ বাতিল করে দেয়। ডিজনি+ মার্চ ১৬, ২০২২ থেকে ডেয়ারডেভিল স্ট্রিমিং করা শুরু করে। ডি'নোফ্রিও এবং কক্স তাদের চরিত্র পুনরাবৃত্তি করবেন মার্ভেল স্টুডিওস এর পরবর্তী প্রজেক্টগুলোতে। এর মধ্যে ডেয়ারডেভিল এর নতুন ধারাবাহিক ডেয়ারডেভিল: বর্ন এগেইন রয়েছে, যা এখন প্রোডাকশনে রয়েছে।   কাহিনী সারসংক্ষেপ  ডেয়ারডেভিল এর প্রথম মৌসুমে দেখা যায় ম্যাট মুরডক দিনে একজন অন্ধ উকিল এবং রাতে মুখোশ পড়ে নিউ ইয়র্ক শহরের ম্যানহাটনের হেল'স কিচেনের অপরাধীদের সাথে মারপিট করে। যেখানে সে দেখতে পায় এখানে অন্ধকার জগতের বড় ষড়যন্ত্র লুকিয়ে আছে যা পরিচালিত হয় উইলসন ফিস্ক দ্বারা।    চরিত্র   চার্লি কক্স - ম্যাট মারডক/ডেয়ারডেভিল:একজন অন্ধ উকিল যে রাতের বেলায় মুখোশ পড়ে অপরাধীদের বিরুদ্ধে লড়ে।  স্কাইলার গায়ের্টনার - ছোটবেলার ম্যাট মুরডক  ডেবরাহ আন ওল - ক্যারেন পেজ: একজন সাহসী নারী যে ন্যায়ের পক্ষে লড়তে গিয়ে খুনের মামলায় ফেঁসে যায় এবং মুরডক এর জীবনে প্রবেশ করে।  এলডেন হেনসন - ফ্র‍্যানক্লিন "ফগি" নেলসন: মুরডক এর সবচেয়ে কাছের বন্ধু এবং তার আইনজীবী সঙ্গী  টবি লিওনার্ড মুর - জেমস উইসলি  উইলসন ফিস্ক এর ডান-হাত, বিশ্বস্ত মানুষ।  ভন্ডি কার্টিস-হল - বেন ইউরিখ  নিউইয়র্ক বুলেটিন এর তদন্ত বিষয়ক সংবাদদাতা।  বব গুন্টন - লিল্যান্ড ওলসলি   পর্বসমূহ    তথ্যসূত্র    বহিঃসংযোগ        বিষয়শ্রেণী:মার্ভেল কমিক অবলম্বনে টেলিভিশন অনুষ্ঠান বিষয়শ্রেণী:স্যাটার্ন পুরস্কার বিজয়ী টেলিভিশন ধারাবাহিক বিষয়শ্রেণী:নেটফ্লিক্সের মৌলিক অনুষ্ঠান বিষয়শ্রেণী:মার্শাল আর্ট টেলিভিশন ধারাবাহিক বিষয়শ্রেণী:মার্কিন ইংরেজি ভাষার টেলিভিশন অনুষ্ঠান বিষয়শ্রেণী:২০১৮-এ সমাপ্ত মার্কিন টেলিভিশন ধারাবাহিক বিষয়শ্রেণী:২০১৫-এ অভিষিক্ত মার্কিন টেলিভিশন ধারাবাহিক বিষয়শ্রেণী:ম্যানহাটনের পটভূমিতে টেলিভিশন অনুষ্ঠান বিষয়শ্রেণী:নিউ ইয়র্ক সিটিতে ধারনকৃত টেলিভিশন অনুষ্ঠান বিষয়শ্রেণী:অন্ধ ব্যক্তি সম্পর্কে টেলিভিশন অনুষ্ঠান বিষয়শ্রেণী:এবিসি স্টুডিওর টেলিভিশন ধারাবাহিক বিষয়শ্রেণী:ধারাবাহিক নাট্য টেলিভিশন ধারাবাহিক বিষয়শ্রেণী:ডেয়ারডেভিল (মার্ভেল কমিক) টেলিভিশন ধারাবাহিক বিষয়শ্রেণী:জনপ্রিয় সংস্কৃতিতে ক্যাথলিক গির্জা বিষয়শ্রেণী:নেটফ্লিক্সের টেলিভিশন ধারাবাহিক
thumb|ভারতীয় গ্রাম্য মন্দির মন্দির () বলতে বুঝানো হয় কোন একটি বিশেষ ধর্মের ধর্মীয় বা আধ্যাত্মিক কার্যকলাপ যেমন প্রার্থনা ও বলিদান, বা অনুরূপ অনুষ্ঠানাদির জন্য সংরক্ষিত একটি স্থাপনার কাঠামোকে। হিন্দু, বৌদ্ধ, শিখ, জৈন প্রভৃতি ধর্মীয় স্থাপনার সাথে মন্দির শব্দটি যুক্ত।   হিন্দু মন্দির   thumb|upright|বৃহদেশ্বর মন্দিরের সম্মুখভাগ হিন্দু মন্দির হিন্দু ধর্মাবলম্বীদের উপাসনালয়। হিন্দু মন্দির একটি পৃথক স্থাপনা বা অন্য কোনো স্থাপনার অঙ্গরূপে প্রতিষ্ঠিত হতে পারে। হিন্দুদের মন্দিরের সর্বাপেক্ষা গুরুত্বপূর্ণ বৈশিষ্ট্য হল মূর্তির উপস্থিতি। সাধারণত যে দেবতার মন্দির, মন্দিরের কেন্দ্রে সেই দেবতার মূর্তি স্থাপিত হয়। মন্দিরে প্রধান দেবতার পাশাপাশি অন্যান্য দেবতাও পূজিত হতে পারেন। অবশ্য কোনো কোনো মন্দির একাধিক দেবতার উদ্দেশ্যে উৎসর্গিত হয়; আবার কোথাও কোথাও মূর্তির বদলে প্রতীকের পূজা হয়ে থাকে।  উল্লেখযোগ্য হিন্দু মন্দিরগুলির মধ্যে রয়েছে - কাশী বিশ্বনাথ মন্দির, চারধাম মন্দির-চতুষ্টয় ( জগন্নাথ মন্দির, পুরী, রামনাথস্বামী মন্দির, দ্বারকাধীশ মন্দির, ও বদ্রীনাথ মন্দির), ছোটো চারধাম (বদ্রীনাথ মন্দির, কেদারনাথ মন্দির, গঙ্গোত্রী, যমুনোত্রী), জ্যোতির্লিঙ্গ মন্দিরসমূহ, ৫১টি শক্তিপীঠ, তিরুপতি বালাজি মন্দির, কামাখ্যা মন্দির ইত্যাদি। পশ্চিমবঙ্গ-র কয়েকটি বিখ্যাত মন্দির হল - কালীঘাট মন্দির, দক্ষিণেশ্বর মন্দির,  ঠনঠনিয়া কালীবাড়ি,  ফিরিঙ্গি কালীবাড়ি,  লেক কালীবাড়ি, বেলুড় মঠ, শ্রীশ্রীনগেন্দ্র মঠ এবং নগেন্দ্র মিশন ইত্যাদি।   বৌদ্ধ মন্দির    জৈন মন্দির    শিখ মন্দির    মেসোপটেমিয়ার মন্দির   মিশরীয় মন্দির    গ্রেকো-রোমান মন্দির    পৌত্তলিক মন্দির    জরথুস্ট্রীয় মন্দির    তথ্যসূত্র   বিষয়শ্রেণী:অসম্পূর্ণ বিষয়শ্রেণী:ধর্মীয় উপাসনালয় * বিষয়শ্রেণী:ধর্মীয় স্থাপত্য বিষয়শ্রেণী:ভবনের ধরন বিষয়শ্রেণী:স্মৃতিসৌধ ও স্মারকের ধরন বিষয়শ্রেণী:ধর্মীয় ভবন ও স্থাপনা
নেপাল চন্দ্র দাস (২৩ এপ্রিল ১৯৪৪ - ২৩ জানুয়ারী ২০১৮) একজন ভারতীয় রাজনীতিবিদ ছিলেন। তিনি ১৯৯৮ এবং ১৯৯৯ সালে আসামের করিমগঞ্জ থেকে ভারতীয় সংসদের নিম্নকক্ষ লোকসভায় নির্বাচিত হন। তিনি ভারতীয় জাতীয় কংগ্রেসের সদস্য ছিলেন।   তথ্যসূত্র    বহিঃসংযোগ    লোকসভার ওয়েবসাইটে প্রোফাইল  বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:অসম গণপরিষদের রাজনীতিবিদ বিষয়শ্রেণী:করিমগঞ্জ জেলার ব্যক্তি বিষয়শ্রেণী:ত্রয়োদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:আসামের লোকসভা সদস্য বিষয়শ্রেণী:২০১৮-এ মৃত্যু বিষয়শ্রেণী:১৯৪৪-এ জন্ম বিষয়শ্রেণী:আসাম বিধানসভার সদস্য ১৯৭৮-১৯৮৩ বিষয়শ্রেণী:আসাম বিধানসভার সদস্য ১৯৮৩-১৯৮৫
আল্কমার জানস্ট্রেক (; সাধারণত এজেড আল্কমার অথবা শুধুমাত্র এজেড () নামে পরিচিত) হচ্ছে আল্কমার ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৬৭ সালের ১০ই মে তারিখে প্রতিষ্ঠিত হয়েছে।De fusie van Alkmaar Zaanstreek (in Dutch) আল্কমার তাদের সকল হোম ম্যাচ আল্কমারের এএফএএস স্টাডিওনে খেলে থাকে; যার ধারণক্ষমতা হচ্ছে ১৭,০২৩। বর্তমানে এই ক্লাবের ম্যানেজারের দায়িত্ব পালন করছেন আর্নে স্লট এবং সভাপতির দায়িত্ব পালন করছেন রেনে নেলিসেন। ওলন্দাজ মধ্যমাঠের খেলোয়াড় টোন কোপমেইনার্স এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এজেড এপর্যন্ত ১১টি শিরোপা জয়লাভ করেছে; যার মধ্যে ২টি এরেডিভিজি শিরোপা, ৩টি ইরস্টে ডিভিজি শিরোপা, ১টি টুয়েডে ডিভিজি, ৪টি কেএনভিবি কাপ শিরোপা এবং ১টি ইয়োহান ক্রুইফ শিল্ড শিরোপা রয়েছে। ইউরোপীয় এবং আন্তর্জাতিক প্রতিযোগিতায়, এজেড-এ সবচেয়ে বড় হচ্ছে ১৯৮০–৮০ উয়েফা কাপের ফাইনালে পৌঁছানো; যেখানে তারা ইপ্সউইচ ফুটবল ক্লাবের কাছে ৫–৪ গোলে হারে গিয়েছিল।   অর্জন   ঘরোয়া   এরেডিভিজি  চ্যাম্পিয়ন (২): ১৯৮০–৮১, ২০০৮–০৯  রানার-আপ (২): ১৯৭৯–৮০, ২০০৫–০৬  ইরস্টে ডিভিজি  চ্যাম্পিয়ন (৩): ১৯৫৯–৬০, ১৯৯৫–৯৬, ১৯৯৭–৯৮  রানার-আপ (৩): ১৯৫৬–৫৭, ১৯৬৭–৬৮, ১৯৭১–৭২  টুয়েডে ডিভিজি  চ্যাম্পিয়ন (১): ১৯৫৫–৫৬  রানার-আপ (১): ১৯৬৩–৬৪  কেএনভিবি কাপ  চ্যাম্পিয়ন (৪): ১৯৭৭–৭৮, ১৯৮০–৮১, ১৯৮১–৮২, ২০১২–১৩  রানার-আপ (৩): ২০০৬–০৭, ২০১৬–১৭, ২০১৭–১৮  ইয়োহান ক্রুইফ শিল্ড  চ্যাম্পিয়ন (১): ২০০৯  রানার-আপ (১): ২০১৩   আন্তর্জাতিক   উয়েফা কাপ  রানার-আপ (১): ১৯৮০–৮১  সেমি ফাইনাল (১): ২০০৪–০৫  কোয়ার্টার ফাইনাল (৩): ২০০৬–০৭, ২০১১–১২, ২০১৩–১৪   তথ্যসূত্র    বহিঃসংযোগ        বিষয়শ্রেণী:১৯৬৭-এ নেদারল্যান্ডসে প্রতিষ্ঠিত বিষয়শ্রেণী:১৯৬৭-এ প্রতিষ্ঠিত ফুটবল ক্লাব বিষয়শ্রেণী:নেদারল্যান্ডসের ফুটবল ক্লাব
ইউনেস্কো থাইল্যান্ডে পাঁচটি জায়গাকে বিশ্ব ঐতিহ্যবাহী স্থান মনোনীত করেছে। ইউনেস্কো বিশ্ব ঐতিহ্যবাহী স্থান সেইগুলি যা ইউনেস্কো বিশ্ব ঐতিহ্য অধিবেশন অনুযায়ী গুরুত্বপূর্ণ সাংস্কৃতিক বা প্রাকৃতিক ঐতিহ্য রূপে বর্ণিত।  স্থানগুলির অবস্থান  তালিকাভুক্ত স্থানসমূহ  স্থান ছবি অবস্থান নির্ণায়ক এলাকাহেক্টর (একর) সাল বর্ণনা  তথ্যসূত্র বান চিয়াং প্রত্নতাত্ত্বিক সাইট 150x150px|center|alt=Vase with red and white design   সাংস্কৃতিক:(iii)  ১৯৯২ ডং ফায়া ইয়েন-খাও ইয়াই জঙ্গল কমপ্লেক্স 150x150px|center|alt=Medium-sized waterfall in a tropical forest   প্রাকৃতিক:(x)  ২০০৫  আয়ুতথায়া ঐতিহাসিক উদ্যান 150x150px|alt=Ruins of stupas of various sizes   সাংস্কৃতিক:(iii)  ১৯৯১  সুখোথাই ঐতিহাসিক নগর ও সংশ্লিষ্ট ঐতিহাসিক নগরসমূহ 150x150px|center|alt=Large white seated Buddha statue   সাংস্কৃতিক:(i), (iii)  ১৯৯১  ঠুঙ্গিয়াই-হুয়াই খা খায়েং বন্যপ্রাণী সংরক্ষণাগার 150x150px|center|alt=A river flowing through a forested mountain landscape   প্রাকৃতিক:(vii), (ix), (x)  ১৯৯১   তথ্যসূত্র  বিষয়শ্রেণী:বিশ্ব ঐতিহ্যবাহী স্থানের তালিকা বিষয়শ্রেণী:থাইল্যান্ডে বিশ্ব ঐতিহ্যবাহী স্থান বিষয়শ্রেণী:থাইল্যান্ড সম্পর্কিত তালিকা
একটি স্পোর্ট ইউটিলিটি ভেহিকেল (এসইউভি) হল একটি গাড়ির শ্রেণিবিন্যাস যা রাস্তা দিয়ে চলাচলকারী যাত্রীবাহী গাড়িগুলির উপাদানগুলিকে রুক্ষ ভূখণ্ডে চলাচলকারী যানবাহনের বৈশিষ্ট্যগুলির সাথে একত্রিত করে, যেমন গ্রাউন্ড ক্লিয়ারেন্স এবং চার চাকার ড্রাইভ।  একটি এসইউভি-এর কোন সাধারণভাবে সম্মত সংজ্ঞা নেই এবং শব্দের ব্যবহার বিভিন্ন দেশ থেকে দেশে পরিবর্তিত হয়। সুতরাং, এটি "একটি শিথিল শব্দ যা ঐতিহ্যগতভাবে চার-চাকা ড্রাইভ সহ বিস্তৃত যানবাহনকে কভার করে।"  কিছু সংজ্ঞা দাবি করে যে একটি এসইউভি অবশ্যই একটি হালকা ট্রাক চ্যাসিসে তৈরি করা উচিত; যাইহোক, বৃহত্তর সংজ্ঞাগুলি অফ-রোড ডিজাইন বৈশিষ্ট্য সহ যেকোন যানকে এসইউভি বলে বিবেচনা করে। একটি ক্রসওভার এসইউভিকে প্রায়শই একটি ইউনিবডি নির্মাণ (যাত্রী গাড়ির মতো) সহ নির্মিত একটি এসইউভি হিসাবে সংজ্ঞায়িত করা হয়; যাইহোক, যানবাহনের ক্ষমতা, বিপণনকারীদের দ্বারা লেবেলিং এবং নতুন মডেলের বিদ্যুতায়নের কারণে উপাধিগুলি ক্রমশ ঝাপসা হয়ে আসছে।    তথ্যসূত্র   বিষয়শ্রেণী:গাড়ির শ্রেণিবিন্যাস বিষয়শ্রেণী:ক্রীড়া উপযোগী যানবাহন বিষয়শ্রেণী:হালকা ট্রাক
কানাডার অন্টারিওর কিচেনারে দ্য মিউজিয়াম (স্টাইলাইজড থেমসিয়াম, পূর্বে ওয়াটারলু আঞ্চলিক শিশু যাদুঘর ) আট বছরের পরিকল্পনা ও তহবিল সংগ্রহের পরে ২০০৩ সালের সেপ্টেম্বরে জনসাধারণের জন্য উন্মুক্ত হয়েছিল। ২০১০ সালে এর নামকরণ করা হয়েছে দ্য মিউজিয়াম। এতে সব বয়সের মানুষের উপভোগ করার জন্য স্থায়ী ও অস্থায়ী প্রদর্শনী রয়েছে।    অন্তর্ভুক্তি  দ্য মিউজিয়াম যুক্ত রয়েছে সিএমএ, চিবুক, এবং  কানাডার ভার্চুয়াল মিউজিয়াম এর সাথে।   তথ্যসূত্র    বহিঃসংযোগ    জাদুঘর  বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:২০০৩-এ প্রতিষ্ঠিত জাদুঘর
কিউমারস পৌরহাশেমি ( ; মৃত্যুঃ ২৮ নভেম্বর ২০২৪), যিনি হাজি হাশেম নামেও পরিচিত, তিনি ছিলেন ইসলামি বিপ্লবী রক্ষীবাহিনীর (আইআরজিসি) এর একজন ইরানি জেনারেল।     ইতিহাস  পৌরহাশেমি ছিলেন একজন ইরানি আইআরজিসির-কুদস ফোর্সের সামরিক কর্মকর্তা, যিনি সিরিয়ার গৃহযুদ্ধের সময় সিরিয়ায় ইরানের সামরিক উপদেষ্টা হিসেবে কাজ করছিলেন। ২৮ নভেম্বর ২০২৪-এ, তিনি আলেপ্পো যুদ্ধের সময় তাহরির আল-শাম জঙ্গিদের হাতে নিহত হন।    তথ্যসূত্র   বিষয়শ্রেণী:২০শ শতাব্দীতে জন্ম বিষয়শ্রেণী:২০২৪-এ মৃত্যু বিষয়শ্রেণী:ইসলামি বিপ্লবী রক্ষীবাহিনীর ব্রিগেডিয়ার জেনারেল বিষয়শ্রেণী:গুপ্তহত্যার শিকার ইরানি ব্যক্তি বিষয়শ্রেণী:জন্মের বছর অনুপস্থিত বিষয়শ্রেণী:সিরিয়ায় গুপ্তহত্যা বিষয়শ্রেণী:সিরিয়ার গৃহযুদ্ধে ইসলামি বিপ্লবী রক্ষীবাহিনীর কর্মী বিষয়শ্রেণী:সিরিয়া গৃহযুদ্ধে নিহত বিদেশি সেনাবাহিনীর কর্মী
কালসিম (বৈজ্ঞানিক নাম: Papilio castor(Westwood)) এক প্রজাতির বড় আকারের প্রজাপতি, যার শরীর ও ডানা মূখ্যত কালচে বর্ণের। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।   আকার   কালসিম এর প্রসারিত অবস্থায় ডানার আকার ১০০-১৩০ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত কালসিম এর উপপ্রজাতি হল-    Papilio castor castor Westwood, 1842 – Patkai Common Raven  Papilio castor polias Jordan, 1909 – Himalayan Common Raven   বিস্তার  এদের ভারতএ সিকিম থেকে অরুণাচল প্রদেশGogoi, M.J. (2012). Butterflies (Lepidoptera) of Dibang Valley, Mishmi Hills, Arunachal Pradesh, India. Journal of Threatened Taxa 4(12):  3137–3160.https://doi.org/10.11609/JoTT.o2975.3137-60Kunte, K., S. Sondhi, B.M. Sangma, R. Lovalekar, K. Tokekar & G. Agavekar(2012). Butterflies of the Garo Hills of Meghalaya, northeastern India: their diversity and conservation. Journal of Threatened Taxa 4(10): 2933–2992.https://doi.org/10.11609/JoTT.o2945.2933-92, নেপাল, ভুটানSingh, A.P. (2012). Lowland forest butterflies of the Sankosh River catchment, Bhutan. Journal of Threatened Taxa 4(12):  3085–3102.https://doi.org/10.11609/JoTT.o2625.3085-102, বাংলাদেশ এবং মায়ানমার এর বিভিন্ন অঞ্চলে পাওয়া যায়।   বর্ণনা  প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-  লেজহীন কালো রঙ এর এই সোয়ালোটেল প্রজাতি কাওয়া এবং খাগড়া এর সাথে বিভ্রম ঘটায়। কালসিম এর স্ত্রী প্রকার খাগড়াএর clytia রূপটির সাথে ভীষণ রকম সাদৃশ্যপূর্ণ এবং পুরুষ প্রকারকে লেজহীন চান্দা মনে হয়।  পুরুষ  ডানার উপরিতল কালো, সামনের ডানার উপরিতল দাগ-ছোপহীন। পিছনের ডানার উপরিপৃষ্ঠে ৪ থেকে ৭ নং সেল এর লাগোয়া অংশে সাদা ডিসকাল পটি বর্তমান এবং উক্ত পটিগুলি কালো শিরা দ্বারা সুস্পষ্ট ভাবে বিভক্ত। ডানার নিম্নপৃষ্ঠ উপরিপৃষ্ঠেরই অনুরূপ, শুধুমাত্র সামনের ডানায় সেল এর বহিঃপ্রান্তে একটি ছোট ছোপ এবং কিছু সাদা ক্ষুদ্র টার্মিনাল ও সাবটার্মিনাল ছোপের অবিন্যস্ত সারি দেখা যায়।   স্ত্রী  ডানার উভয়পৃষ্ঠই কালচে বাদামী। সামনের ডানার উপরিতলে সেল এর প্রান্তভাগে একটি একটি ছোট সাদা ছোপ এবং প্রতিটি শিরামধ্যে টার্মিনাল এবং সাব-টার্মিনাল সাদা ছোট ছোপের নিয়ত সারি বিদ্যমান। শিরামধ্যে ডিসকাল অংশে ফ্যাকাশে লম্বাটে দাগ থাকতেও পারে, নাও থাকতে পারে। পিছনের ডানার উপরিপৃষ্ঠে একসারি চওড়া ধূসর রঙা অথবা হলদেটে দাগ অথবা ডোরা বর্তমান। এছাড়া একসারি অর্ধচন্দ্রাকৃতি সাব-টার্মিনাল ছোপ এবং টার্মেন শিরামধ্যে সরু সাদা রেখাঙ্কিত। ডানার নিম্নপৃ্যষ্ঠ অনুরূপ।   আচরণ  ধীরগতির উড়ান বিশিষ্ট এই প্রজাতিকে প্রায়শই দেখা যায়। পাহাড়ী জঙ্গলে ১২০০ মিটার উচ্চতা অবধি এদের বিচরন  চোখে পড়ে এবং প্রিয় বাসভূমি হল জঙ্গলের কিনারা এবং জঙ্গলের পথ। পুরুষ প্রকারদের ভিজা মাটি এবং নদী অথবা ঝর্নার ভিজে পাথর অথবা বালিতে ও হাতির বিষ্ঠায় অন্যান্য সোয়ালোটেল প্রজাতির সাথে মাড-পাডল করতে দেখা যায়। গ্রীষ্মকালের মাসগুলিতে এবং জুলাই-আগষ্ট মাসে এদের দর্শন মেলে।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত প্যাপিলিওনিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৪২-এ বর্ণিত প্রজাপতি
নায়েক নরবাহাদুর থাপা, এসি ছিলেন ভারতীয় সেনাবাহিনীর একজন সৈনিক, যিনি প্রথম শান্তিকালীন সামরিক সম্মাননা পুরস্কার " অশোক চক্র " দিয়ে ভূষিত হয়েছিলেন। তিনি বাকি অশোক চক্র জয়ী দুজনের সাথে প্রথম অশোক চক্র দ্বারা ভূষিত হয়েছিলেন।    সামরিক ক্যারিয়ার  নায়েক নারবাহাদুর থাপা ১১ নভেম্বর ১৯৪০-এ ভারতীয় সেনাবাহিনীতে তালিকাভুক্ত হন। প্রশিক্ষণ শেষ করে তিনি ৫/৫ গোর্খা রাইফেলসে পোস্ট পান   । ১৯৪৮ সালে, তিনি তাঁর ব্যাটালিয়নের সাথে দায়িত্ব পালনের জন্য হায়দরাবাদ পুলিশ অ্যাকশনে পোস্ট করেছিলেন।   অপারেশন  ১৯৪৮ সালের ১৩ সেপ্টেম্বর হায়দরাবাদ পুলিশ অ্যাকশন চলাকালীন নায়েক নারবাহাদুর থাপা ৫/৫ গোর্খা রাইফেলস নিয়ে পোস্ট করেছিলেন। একই দিনে, এ কোম্পানির ২ নং প্লাটুন, ৫/৫ জিআর অর্থাৎ ৫ তম ব্যাটালিয়ন ৫ তম গোর্খা রাইফেলস হায়দরাবাদের তুঙ্গভদ্রা রেল ব্রিজের বাম পাশের অংশে বেন গুন পোস্ট থেকে স্বয়ংক্রিয়ভাবে ফায়ারে এবং অন্য শত্রু অবস্থান থেকে স্নিগ্ধ হয়ে পড়েছিল। প্রতিকূল অবস্থানগুলি অধ্যায় ফায়ারের দ্বারা নিযুক্ত হওয়ার সাথে সাথেই, নায়েক নারবাহাদুর থাপা  শত্রুদের ফায়ারে ১০০ গজ খোলা মাঠের দিকে ছুটে যান। তিনি তাঁর খুকরি ব্যবহার করে মেশিনগান পোস্টের ক্রু এবং তার প্লাটুনটি এগিয়ে চলতে এবং অত্যাবশ্যকীয় তুঙ্গভদ্রা নদীর সেতুটি সুরক্ষিত করতে সক্ষম হন।   অশোক চক্র পুরস্কার প্রাপ্ত  ব্যাটালিয়নের সর্বোচ্চ ঐতিহ্যে তাঁর কর্তব্যনিষ্ঠা, সাহস, বীরত্ব, উচ্চতর নেতৃত্ব এবং তাঁর কর্তব্য সম্পর্কে ব্যতিক্রমী নিষ্ঠার স্বীকৃতি হিসাবে, নায়েক নারবাহাদুর থাপাকে ভারতের প্রথম সর্বোচ্চ শান্তিকালীন বীরত্বের পুরস্কার " অশোক চক্র " প্রদান করা হয়।   তথ্যসূত্র   বিষয়শ্রেণী:ভারতীয় জাতীয় সেনাবাহিনী কর্মী বিষয়শ্রেণী:অশোক চক্র পদকপ্রাপ্ত
দ্য লিটল টম একটি আধা-স্বয়ংক্রিয় পিস্তল যা চেকোস্লোভাকিয়ার অ্যালোইস টমিসকা দ্বারা নকশা করা হয়েছে।  একে প্রথম ডবল অ্যাকশন শুধুমাত্র আধা-স্বয়ংক্রিয় পিস্তল হিসেবে বিবেচনা করা হয়, যা ১৯২৫ সাল পর্যন্ত উত্পাদিত হয়েছিল এবং ৪৫,০০০ তৈরি হয়েছিল।  এর অদ্ভুত বৈশিষ্ট্য ছিল শীর্ষ-লোডিং ম্যাগাজিন যা উপর থেকে লাগানো ও খোলা যেত।   ইতিহাস  "লিটল টম" এর নকশাকারীর শেষ নাম, টমিসকা থেকে এসেছে। এই পিস্তলটির নকশা সম্পূর্ণ করতে এবং এর জন্য ব্রিটিশ ও অস্ট্রীয় উভয় পেটেন্ট পেতে তার সময় লেগেছিল আট বছর। তিনি পিস্তল তৈরির জন্য নিজের কোম্পানি শুরু করেন এবং যার নাম দেন উইনার ওয়াফেনফ্যাব্রিক যা ভিয়েনা ফায়ারআর্মস ওয়ার্কস হিসাবে অনুবাদ করা হয়। ক্যামিলো ফ্রাঙ্ক নামে একজন ব্যক্তির সাথে অংশীদারিত্বে ছিল কোম্পানিটি। ১৯০৯ সালের দিকে .২৫ এসিপি এবং .৩২ এসিপি উভয় ধরনের পিস্তল উৎপাদন শুরু হয়।   তথ্যসূত্র   বিষয়শ্রেণী:আধা-স্বয়ংক্রিয় পিস্তল
আরূকুট্টি () ভারতের কেরালা রাজ্যের আলেপ্পি জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে আরূকুত্ত্য শহরের জনসংখ্যা হল ১৭,৩৮৭ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৮০%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে আরূকুত্ত্য এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
মরিস বেন্ডার (১৯০৫ উমানে, রুশ সাম্রাজ্য - ২৩ জানুয়ারী ১৯৮৩, নিউ ইয়র্ক) ছিলেন একজন মার্কিন স্নায়ুবিজ্ঞানী এবং মাউন্ট সিনাই স্কুল অফ মেডিসিনের স্নায়ুবিজ্ঞানের অধ্যাপক। বেন্ডার তার প্রজন্মের সবচেয়ে ব্যাপকভাবে প্রকাশিত স্নায়ু বিশেষজ্ঞদের মধ্যে ছিলেন, দুই শতাধিক পিয়ার-পর্যালোচিত নিবন্ধ প্রকাশ করেছিলেন। তাঁর পাঠ্যপুস্তক, ডিসঅর্ডার ইন পারসেপশন (১৯৫২), অত্যন্ত প্রভাবশালী রয়ে গেছে।   জীবন এবং কর্মজীবন  বেন্ডারকে ফিলাডেলফিয়ায় আনা হয়েছিল যখন তিনি শিশু ছিলেন। তিনি পেনসিলভানিয়া বিশ্ববিদ্যালয়ের কলেজ এবং মেডিকেল স্কুলে পড়াশোনা করেছেন। ১৯৩৩ সালে, তিনি মাউন্ট সিনাই শিক্ষক হিসাবে যোগদান করেন এবং ১৯৫১ সালে স্নায়ুবিজ্ঞান বিভাগের চেয়ারম্যান হন।  বেন্ডার অকুলার মোটর সিস্টেমের একজন নেতৃস্থানীয় গবেষক ছিলেন। তার কাজ স্পষ্ট করে যে কীভাবে মস্তিষ্ক চোখকে নাড়াচাড়া করার সংকেত পাঠায় এবং মস্তিষ্কের টিউমারের থেরাপিতে উল্লেখযোগ্য অগ্রগতি ঘটায়। তিনি মেরুদন্ডের ক্ষত সনাক্ত করার জন্য প্রথম পরীক্ষাও উন্নত করেছিলেন।  সাবডুরাল হেমাটোমাসের জন্য অ-সার্জিক্যাল চিকিৎসার অগ্রগামীর জন্য বেন্ডার আজ সবচেয়ে বেশি পরিচিত।MB Bender, N Christoff, Nonsurgical treatment of subdural hematomas, Archives of Neurology 1974  বেন্ডার ১৯৮৩ সালে ৭৮ বছর বয়সে হৃদরোগে আক্রান্ত হয়ে মারা যান। তিনি স্ত্রী, দুই মেয়ে ও তিন ছেলে রেখে গেছেন।   তথ্যসূত্র   বিষয়শ্রেণী:১৯৮৩-এ মৃত্যু বিষয়শ্রেণী:১৯০৫-এ জন্ম বিষয়শ্রেণী:মার্কিন স্নায়ুজীববিজ্ঞানী বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:ইউক্রেনীয় ইহুদি বিষয়শ্রেণী:ইহুদি বিজ্ঞানী
কাজী সব্যসাচী ( ৯ অক্টোবর ১৯২৮ - ২ মার্চ ১৯৭৯) ছিলেন একজন বাঙালি আবৃত্তিকার। তিনি বিদ্রোহী কবি কাজী নজরুল ইসলামের জ্যেষ্ঠ পুত্র।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৭৬৬,  তার অনুজ কাজী অনিরুদ্ধ ছিলেন খ্যাতনামা গিটারবাদক।  বিংশ শতাব্দির ষাট ও সত্তরের দশকে সব্যসাচী আবৃত্তিকার হিসেবে জনপ্রিয় হয়ে উঠেন। ১৯৬৬ সালে তিনি বিদ্রোহী কবিতাটি, কাজী নজরুল ইসলামের একটি বিখ্যাত কবিতা, প্রথমবারের মত রেকর্ড করেন। তার আবৃত্তির উল্লেখযোগ্য অন্যান্য কবিতা হল:  আমার কৈফিয়ৎ  ছন্নছাড়া  যদি বাঁশি আর না বাজে  অনিরুদ্ধ দীর্ঘকাল আকাশবাণী কলকাতা কেন্দ্রের সঙ্গে যুক্ত ছিলেন। রবীন্দ্র নৃত্যনাট্যের রেকর্ডে তিনি ধারাভাষ্য দিয়েছেন।   উত্তরাধিকার  ২০১৬ সালে সব্যসাচী স্মরণে তার পরিবার “কাজী সব্যসাচী স্মৃতি পুরস্কার” চালু করে। প্রতি বছর এই পুরস্কার বাংলাদেশ এবং ভারত-এর দুইজন আবৃত্তিকারকে প্রদান করা হয়ে থাকে।  কাজী সব্যসাচী স্মৃতি পুরস্কার  কাজী সব্যসাচী স্মৃতি পুরস্কার হল কাজী সব্যসাচীর স্মরণে প্রবর্তিত একটি সাহিত্য পুরস্কার যা ২০১৬ সাল থেকে প্রতিবছর প্রদান করা হয়। এই পুরস্কারটি কাজী সব্যসাচীর পরিবার কর্তৃক প্রদান করা হয়।  প্রতি বছর বাংলাদেশ ও ভারত থেকে দু'জন আবৃত্তিকারকে এক লক্ষ করে টাকা, ক্রেস্ট, উত্তরীয় ও সনদ প্রদান করা হয়।  এপর্যন্ত ২০১৬ সালে সৌমিত্র চট্টোপাধ্যায় এবং কাজী আরিফকে এ পুরস্কার প্রদান করা হয়েছে।   তথ্যসূত্র   বিষয়শ্রেণী:১৯৭৯-এ মৃত্যু বিষয়শ্রেণী:কাজী নজরুল ইসলাম বিষয়শ্রেণী:বাংলাদেশী আবৃত্তিকার বিষয়শ্রেণী:বাংলাদেশী শিল্পী বিষয়শ্রেণী:পশ্চিম বর্ধমান জেলার ব্যক্তি বিষয়শ্রেণী:ভারতীয় বংশোদ্ভূত বাংলাদেশী ব্যক্তি বিষয়শ্রেণী:১৯২৮-এ জন্ম
thumb|right|মসুলের গ্র্যান্ড মসজিদ নিনাওয়া () উত্তর ইরাকে অবস্থিত ইরাকের একটি প্রদেশ। নিনাওয়াকে বাইবেলে আসিরীয় সাম্রাজ্যের নিনেভেহ শহর নামে উল্লেখ করা হয়েছে। প্রদেশটির আয়তন ৩৭,৩২৩ বর্গকিলোমিটার এবং জনসংখ্যা প্রায় ২৬ লক্ষ। মোসুল এই প্রদেশের প্রধান শহর ও রাজধানী। শহরটি দজলা বা তাইগ্রিস নদীর তীরে প্রাচীন নিনেভেহ শহরের ধ্বংসাবশেষের বিপরীত তীরে অবস্থিত। এই অঞ্চলের আরেকটি বড় শহর হল তাল আফার। ১৯৭৫ সালের আগে এই প্রদেশটি মোসুল প্রদেশ নামে অরিচিত ছিল এবং বর্তমান দহুক প্রদেশটিও এই মোসুল প্রদেশের অন্তর্গত ছিল। শহর দুইটি ২০০৩ সালের ইরাক আক্রমণের শিকার হয়, তবে তেমন ক্ষয়ক্ষতি হয় নি। ২০০৪ সালে অবশ্য শহর দুইটি মার্কিন সেনাবাহিনী এবং ইরাকি গেরিলা মুক্তিবাহিনীর রণক্ষেত্রে পরিণত হয়। গেরিলারা ফালুজার যুদ্ধশেষে নিনাওয়াতে স্থানান্তর করে।   আরও দেখুন   বিষয়শ্রেণী:ইরাকের প্রদেশ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারিত। — তানভির • আলাপ • ০৫:২৬, ৩ জুন ২০১১ (ইউটিসি)  নারী ধর্ষণ নিবন্ধটি এর মূল বিষয় এবং শিরোনামে বেশ অসংলগ্ন। এর বিষয় নারী ধর্ষণ না হয়ে ধর্ষণ হতে পারতো কিন্তু তা হয়নি কিন্তু এর বিষয়টি আবার বাংলাদেশের মুক্তিযুদ্ধের ঘটনাকে নির্দেশ করছে। যার ফলে এ অসংলগ্নতা তৈরি হয়েছে। এ কারণে নিবন্ধটি অপসারণ প্রয়োজন। নিবন্ধটিতে যে পরিমান কন্টেন্ট রয়েছে তাতে তা "দ্রুত অপরাসণ" নীতিমালার আওতাভুক্ত হলেও ইতিমধ্যে একজন ব্যবহারকারী এ নিবন্ধটিকে একীকরণের ট্যাগ যুক্ত করেছেন। ফলে তা দ্রুত অপসারণ করা যাচ্ছে না। তা আমি আনুষ্ঠানিকভাবে নিবন্ধটির অপসারণের প্রস্তাব করছি।--বেলায়েত (আলাপ | অবদান) ১৭:৪৩, ২৯ আগস্ট ২০০৮ (UTC) সমর্থন আমি মুছে ফেলার পক্ষে। ---μακσυδ • আলাপ ১৮:৪৬, ২৯ আগস্ট ২০০৮ (UTC) বিরোধিতা  নিরপেক্ষ   আলোচনা  শিরোনাম যথার্থ নয় মনে হচ্ছে । এটি বাংলাদেশের মুক্তিযুদ্ধের সাথে একীভূত করা যেতে পারে। --Hasan.zamil ২০:৫৮, ১৫ আগস্ট ২০০৬ (UTC)  Yes the present text should be transferred to the বাংলাদেশের মুক্তিযুদ্ধ article. However we should have one article on নারী ধর্ষণ under category: নিগ্রহ or নির্যাতন like :en:Rape--সপ্তর্ষি(আলাপ | অবদান) ০৬:১৫, ১৬ আগস্ট ২০০৬ (UTC)  মুছে ফেলা হোক। ধর্ষণ নিবন্ধেই নারী ধর্ষণ নিয়ে লেখা যাবে। আর মুক্তিযুদ্ধের বিষয়টি বাংলাদেশের স্বাধীনতা যুদ্ধ নিবন্ধেই লেখা যাবে। -- মুহাম্মদ ১৮:২১, ২৯ আগস্ট ২০০৮ (UTC)  আমিও আপনাদের সাথে একমত। --সামীরুদ্দৌলা ২৩:০১, ২৯ আগস্ট ২০০৮ (UTC)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
১৯৩৫ সালের ১ অক্টোবরের আগে থাইল্যান্ডে বহুবিবাহ অবাধে অনুশীলন করা যেত। নাগরিক আইনে বহুবিবাহ স্বীকৃত ছিল।Law of Husband and Wives B.E. 1904 পুরানো পারিবারিক আইনে স্ত্রীদেরকে তিনটি ভাগে বরাদ্দ করা হয়েছে যেভাবে তারা স্ত্রী হয়েছে:   প্রথমটির নাম ছিল মিয়া ক্লাং মুয়াং (เมียกลางเมือง), 'সরকারি স্ত্রী', যাকে স্বামীর বাবা-মা "তার জন্য অধিগ্রহণ করেছিলেন"।  দ্বিতীয়টি মিয়া ক্লাং নক (เมียกลางนอก) নামে পরিচিত ছিল, 'নাবালক স্ত্রী', যাকে লোকটি তার প্রথম বিবাহের পরে অর্জন করেছিল।  তৃতীয়টি ছিল মিয়া ক্লাং থাসি (เมียกลางทาสี), এই উপাধিটি দাস স্ত্রীদের দেওয়া হয়েছিল যারা তাদের পূর্বের মালিকদের মা ও বাবার কাছ থেকে কেনা হয়েছিল।Law of Husband and Wives B.E. 1904  এসব ইউনিয়নের শিশুরা বৈধ হিসেবে স্বীকৃত ছিল।  যদিও বহুবিবাহ বিলুপ্ত হয়েছে তবে এটি এখনও থাইল্যান্ডে টিকে আছে এবং কারো কারো মতে ব্যাপকভাবে স্বীকৃত।Chintana Yossoonthorn, "Women in Thailand", Proceedings of the Peace Corps Conference on Women and Development, Bangkok, 1979, p. 11. থাইল্যান্ডের রাজা, উদাহরণস্বরূপ, এখনও রাণী ব্যতীত অন্য "পত্নী" মনোনীত করতে পারেন। এই ধরনের ইউনিয়নগুলি থাই আইনের অধীনে স্বীকৃত নয়, যেখানে বলা হয়েছে, "একজন পুরুষ বা একজন মহিলা একে অপরকে বিয়ে করতে পারে না যখন তাদের একজনের একজন পত্নী থাকে।"   এমনকি আইনগতভাবে স্বীকৃত বহুবিবাহ বিলুপ্ত হওয়ার পরেও বৈবাহিক আচরণ সম্পর্কিত দ্বৈত মান আইন এবং অনুশীলন উভয় ক্ষেত্রেই অব্যাহত ছিল। উদাহরণস্বরূপ ২০০৭ সাল পর্যন্ত, শুধুমাত্র পুরুষরা ব্যভিচারের ভিত্তিতে বিবাহবিচ্ছেদ করতে পারে;  স্ত্রীদের প্রমাণ করতে হয়েছিল যে স্বামী "অন্য মহিলাকে তার স্ত্রী হিসাবে সমর্থন ও সম্মান করেছিলেন।"  ২০০৭ সালের আইনী সংস্কারগুলি বিবাহবিচ্ছেদের ভিত্তিতে নারী ও পুরুষদের একই আইনি অধিকার দিয়েছে এবং এটি একটি আইনি সংশোধনের অংশ ছিল, যার মধ্যে পারিবারিক সহিংসতার বিরুদ্ধে আইন প্রণয়ন, বৈবাহিক ধর্ষণকে অপরাধীকরণ এবং অন্যান্য বৈষম্যমূলক আইনি বিধানগুলি অপসারণ করা অন্তর্ভুক্ত ছিল। থাইল্যান্ডও নারীর বিরুদ্ধে সকল প্রকার বৈষম্য দূরীকরণের কনভেনশনের ১৬ ধারার রিজার্ভেশন প্রত্যাহার করে নিয়েছে (CEDAW), যা বিবাহ এবং পারিবারিক সম্পর্ক সংক্রান্ত সকল বিষয়ে নারীর অধিকারের নিশ্চয়তা দেয়।   আরো দেখুন    থাই বিয়ে  সিনেনত ওংভাজিরাপাকদি   তথ্যসূত্র   বিষয়শ্রেণী:এশিয়ায় বহুবিবাহ বিষয়শ্রেণী:দেশ অনুযায়ী বহুবিবাহ বিষয়শ্রেণী:থাইল্যান্ডের সংস্কৃতি